**Silja Sol Dyngeland** (født 13. april 1990), kjent under artistnavnet **Silja Sol**, er en låtskriver, artist og popmusiker fra Bergen.

Musikalsk virke
---------------

Silja Sol har siden 2014 markert seg med sine finurlige tekster på morsmålet, innenfor pop, indie og eksperimentelle sjangerkrysninger. Fra 2014 til 2017 hadde hun kontrakt med plateselskapet Eget Selskap, men i 2019 startet hun plateselskapet Sol, og utgir nå musikk selv. 

I 2024 ble hun uavhengig artist. 

Etter suksessen med hennes Spellemann-nominerte debutplate, «På Hjertet» i 2014, har Silja Sol vunnet mange hjerter med kritikerroste opptredener på bl.a. Urørtfinalen, by:Larm, Øyafestivalen, Bergenfest, Slottsfjell++. 

Hun fikk NOPA-stipendet i 2015.

Silja er aktuell med hennes 5. studioalbum «Bak skyene»! 

Med linjene «Eg skulle gjerne ha knust nokken glass, plukket sammen bitene og limt de på plass. Sånn e d av og til» åpner Silja Sol sitt fjerde album. Bergenseren, som feirer 10 år som artist i 2022, kunne knapt ha valgt noe mer treffende ord enn dette. For «Bak Skyene» er en plate som omfavner og nærmest sagt hyller det sirkulære i tilværelsen. De 10 låtene som utgjør «Bak Skyene» er alle emosjonelt engasjerende, melodisk fengende og sonisk utfordrende stykker musikk. Og de sjeldent direkte og poetiske tekstene fremføres med en nyvunnet selvtillit og innlevelse fra hovedpersonen selv.

Liveanmeldelser:

5/6 – Øyafestivalen 2017 – Silja Sol tok Øya med til poplandet Bergen og landet galant på alle fire

5/6 – Hulen 2016 – Fremdeles er det hennes underfundige tekster som skinner gjennom og virkelig skiller henne fra dusinvaren som befolker mye av VG-lista.

5/6 – Kvarteret 2016 – Har absolutt rykket opp en divisjon

5/6 – Øya 2015 – Silja Sol høres ut som en stjerne

5/6 – Øya 2015 – Vi trenger en Silja Sol-emoji

5/6 – Hulen 2015 – Hun tar oss med helt ned og hele veien opp igjen, og det skal godt gjøres å ikke få gåsehud underveis

Anmeldelser av «På Ekte»:

5/6 – BT – Knallfin pop

5/6 – Dagsavisen – Uimotståelige låter

5/6 – BA – En av hennes aller sterkeste

Anmeldelser av «Ni Liv»:

6/6 – Bergensmagasinet – Dette er flott og upretensiøs popmusikk

5/6 – Dagsavisen – Hele «Ni liv» oser av presisjon

5/6 – Dagbladet – «Ni liv» er rett og slett uimotståelig sjarmerende

5/6 – P3 – Maskinene har funnet veien inn i Silja Sols musikalske mikrokosmos – med stort hell

5/6 – VG – Har åpnet elektronikadøren på vidt gap

5/6 – Stavanger Aftenblad – Det låter livsbejaende og lekent, fengende og med et smått mystisk drag

5/6 – Hamar Arbeiderblad – Merkelig og magisk

I 2016 kom hennes andre album *Væremeh*, som fikk gode anmeldelser av norske musikkanmeldere. De to sangene «På hjertet» og «Væremeh» ble produsert av Kato Ådland, som også hadde jobbet med artister som Sondre Lerche, Datarock og Katzenjammer. I 2016 spilte hun også inn en cover-versjon av Boney M.-låten «Sunny» til en reklamekampanje for Tine meierier.

Hun ga ut sitt tredje album, *Ni liv*, i 2017. Albumet er skrevet og produsert av Silja Sol i samarbeid med Fredrik Vogsborg (Casiokids, Aurora ++). Hun vant Spellemannprisen 2017 for albumet i klassen «indie». På denne platen merker man et sjangerskifte, hvor det elektroniske synthpop-lydbildet er mer dominerende. 

Fra 2014 til 2020 turnerte Silja Sol med den norske popartisten Aurora som en del av backingbandet hennes; Silja Sol bidro med vokal, synth og gitar.

Bandmedlemmer
-------------

* Fredrik Vogsborg: gitar, vokal
* Linn Frøkedal: bass, vokal
* Einar Olsson: trommer
* Anders Bjelland: synth, gitar

Diskografi
----------

### Album

* 2014: *På hjertet*, Eget Selskap
* 2016: *Væremeh*, Eget Selskap
* 2017: *Ni liv*, Eget Selskap
* 2020: *På Ekte*, Apollon Records
* 2022: *Bak skyene*, SOL

### EP-er

* 2012: *Tensed Situation* – utgitt under navnet Silja Dyngeland

Referanser
----------

1. ↑   www.nrk.no, besøkt 1. mars 2018[Hentet fra Wikidata]
2. ↑  «NOPA-stipendet». *nopa.no*. Besøkt 13. april 2020.
3. ↑  Robert Hoftun Gjestad (21. januar 2016). «Silja Sol ypper mot noe stort». *www.aftenposten.no*. Besøkt 26. november 2022.
4. ↑  «Å være meh Silja». *HISS!G*. Arkivert fra originalen 5. juni 2016. Besøkt 29. mars 2016.
5. 1 2  «Opp i trærene». *Klassekampen*. 11. januar 2016. Besøkt 29. mars 2016. «Med nå: Etter Spellemann-nominasjon og Urørt-finale er forventningene store før Silja Sols andrealbum «Væremeh».»
6. ↑  Mode Steinkjer (22. januar 2016). «Overbeviser med et poff». *dagsavisen.no*. Dagsavisen. Besøkt 29. mars 2016.
7. ↑  «Se alle Spellemann-vinnerne her». *nrk.no*. 25. februar 2018. Besøkt 26. februar 2018.

Eksterne lenker
---------------

* Silja Sols låter på Soundcloud
* «Sunny» for Tine meierier
* Silja Sol nettside
* Silja Sol Spotify

  


|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |